Gladsaxe Kommune

Gladsaxe Kommune ligger nordvest for det centrale København grænsende til Gentofte, Lyngby-Tårbæk, Furesø, Herlev og Københavns kommuner. Kommunen gennemskæres fra sydøst til nordvest af den tidligere Frederiksborgvej, der i dag hedder Søborg- Buddinge- og Bagsværd Hovedgade. Ringvejen og Buddingevej kører fra sydvest til nordøst. Alle disse centrale veje mødes i en rundkørsel midt i kommunen. Centralt placeret ved rundkørslen ligger også Gladsaxe Rådhus, Gladsaxe Hovedbibliotek samt Gladsaxe Gymnasium.

Kommunen består af følgende nu sammenvoksede oprindelige landsbyer: Gladsaxe, Buddinge, Bagsværd og Mørkhøj. Indtil 1909 var Herlev også en del af Gladsaxe Kommune.
Det er en udbredt fejlagtig opfattelse, at bydelen Søborg i den gamle Buddinge landsby også udgør en oprindelig landsby. Misforståelsen bunder formodentlig i, at Buddinge fik postnummer 2860 Søborg. Bydelen opstod som villaområde, da jordene til Søborg Gård blev udstykket i slutningen af 1800-tallet og begyndelsen af 1900-tallet.

Gladsaxe, Søborggård, Søborgmagle, Buddinge, Bagsværd, Stengård, Mørkhøj og Haralds folkekirkesogn ligger i kommunen.

I forbindelse med Kommunalreformen i 2007 forblev kommunen selvstændig.

Politik

Borgmestre

Byråd

2022-2025 
Efter kommunal- og regionrådsvalget den 16. november 2021 blev følgende byrådsmedlemmer valgt:

Gladsaxes 25 byrådsmedlemmer er pr. 1 januar 2022:

2018-2021 
Efter kommunal- og regionrådsvalget den 21. november 2017 blev følgende byrådsmedlemmer valgt:

Gladsaxes 25 byrådsmedlemmer 1. januar 2018 - 31. december 2021:

2014-2017 
Efter kommunal- og regionrådsvalget den 19. november 2013 blev følgende byrådsmedlemmer valgt:

Gladsaxes 25 byrådsmedlemmer 1. januar 2014 - 31. december 2017:

2010-2013 
Efter kommunal- og regionrådsvalget den 19. november 2009 blev følgende byrådsmedlemmer valgt:

Gladsaxes 25 byrådsmedlemmer 1. januar 2010 - 31. december 2013:

Kultur/Fritid 
Gladsaxe Kommune har mange idrætsfaciliter og foreninger, det inkluderer bl.a. Danmarks Rostadion, Gladsaxe Stadion, Gladsaxe Sportscenter, Ab's banner, FDF, Billardklubber, Teatergruppen Gawenda, Gladsaxesenderen, Computergruppen Gladsaxe og Videoklubber Gladsaxe Film og Videoklub, Gladsaxe Ungdoms Film og Videoklub samt spejderforeningerne Det Danske Spejderkorps De grønne pigespejdere og KFUM-Spejderne.

Kolonihaveforeninger 
Hver sommer vokser antallet af beboere en smule, da en stor mængde kolonihaver er placeret i Gladsaxe. Selve kredsen hedder "Kreds 4", og mest kendt af de forskellige kolonihaveforeninger er Carl Nielsens Minde, H.F. Voldly og H.F. Mosehøj.

Erhverv 
Kommunen har 3 større erhvervsområder; Bagsværd, Gladsaxe og Mørkhøj.

I Bagsværd har Novo Nordisk og Novozymes hovedkvarter. Novo betaler 300 mio kr årligt til kommunen.

I Gladsaxe har NNIT, MT Højgaard, Lemvigh-Müller, og Zealand Pharma hovedkvarter, og Novo har kontorer.

I Mørkhøj har Gladsaxe Garden og Lauritz.com hovedkvarter.

Venskabsbyer 

  Klagenfurt, Østrig
  Split, Kroatien
  Haabersti, Estland
  Pirkkala, Finland
  Gagny, Frankrig
  Blankenese, Tyskland
  Charlottenburg-Wilmersdorf, Tyskland
  Minden, Tyskland
  Neubrandenburg, Tyskland
  Narsaq, Grønland
  Veszprém, Ungarn
  Taito, Japan
  Ski, Norge
  Koszalin, Polen
  Solna, Sverige
  Paisley og Renfrewshire, Storbritannien
  Sutton, Storbritannien

Statistisk kilde 
 statistikbanken.dk Danmarks Statistik

Eksterne henvisninger 

 Gladsaxe Kommunes hjemmeside
 Kulturen i Gladsaxe Kommune

 
Kommuner i Region Hovedstaden
Kommuner med Gentofte-status